| ***Žmogus su auksiniu pistoletu*** |
| --- |
|  |
|  |
| Pavadinimas | The Man with the Golden Gun |
| Kilmės šalis | Jungtinės Amerikos Valstijos Jungtinė Karalystė |
| Režisierius | Guy Hamilton |
| Prodiuseris (-iai) | Harry SaltzmanAlbert R. Broccoli |
| Scenaristas (-ai) | Richard Maibaum  Tom Mankiewicz |
| Operatorius | Ted Moore  Oswald Morris |
| Kompozitorius | John Barry |
| Vaidina | Roger MooreChristopher Lee Britt Ekland James Coussins Maud Adams |
| Metai | 1974 |
| Žanras | nuotykių |
| Trukmė | 125 min. |
| Kalba | anglų |
| Platintojas | United Artists |
| Biudžetas | 7 mln. JAV dol. |
| Pajamos | 97,6 mln. JAV dol. |
| **IMDb įrašas** |

**Žmogus su auksiniu pistoletu** (angl. *The Man with the Golden Gun*) – devintasis filmas iš serijos apie britų agentą 007 Džeimsą Bondą, pasirodęs 1974 metais. Sukurtas pagal to paties pavadinimo Iano Flemingo romaną, kuriam scenarijų parašė Richardas Mainbaumas ir Tomas Mankiewiczius. Tai ketvirtasis ir paskutinis serijos filmas, kurį režisavo Guy Hamilton. Jame išryškintos to laikotarpio aktualijos – 1973 metų Britanijos energetinė krizė – bei tuo metu populiarių Rytų kovos menų filmų motyvai. Kritikai įvertino Cristopherio Lee vaidybą, tačiau filmo komedijinė linija sutikta šaltai.

Filmas surinko 97,6 milijoną dolerių ir užima šeštąją vietą mažiausiai uždirbusių serijos filmų sąraše (įvertinus infliaciją). IGN išrinko filmą blogiausiu serijoje.

Aktoriai
--------

Scaramanga ir jo auksinis pistoletas
Šerifas J.W. Pepperis
Mary Goodnight
* Roger Moore – *Džeimsas Bondas*, agentas 007
* Christopher Lee – *Francisco Scaramanga*, pagrindinis neigiamas herojus, naudojantis auksinį pistoletą
* Britt Ekland – *Mary Goodnight*, Bondo asistentė Tolimuosiuose Rytuose
* Maud Adams – *Andrea Anders*, Scaramangos draugė, vėliau padedanti Bondui
* Hervé Villechaize – *Nick Nack*, Scaramangos padėjėjas
* Richard Loo – *Hai Fat*, milijonierius, veikiantis išvien su Scaramanga
* Soon-Tek Oh – leitenantas *Hip*, Bondo pagalbininkas Honkonge ir Bankoke
* Clifton James – Luizianos šerifas *J. W. Pepper*, personažas iš ankstesniojo filmo, kuris atostogauja Tailande
* Bernard Lee – *M*, MI6 vadovas
* Marc Lawrence – *Rodney*, amerikietis gangsteris
* Desmond Llewelyn – *Q*
* Marne Maitland – *Lazar*, portugalas ginklininkas, gaminantis Scaramangai auksines kulkas
* Lois Maxwell – *panelė Moneypenny*, M sekretorė
* James Cossins – *Colthorpe*

Tai pirmasis iš trijų Bondo filmų, kuriuose vaidino Maud Adams. Be „Vyras su auksiniu pistoletu" ji vėliau atliko vieną pagrindinių vaidmenų filme „Aštuonkojė" ir epizodinį „Žvilgsnis į žmogžudystę". Visuose filmuose Bondą vaidino Roger Moore, o Adams – vis kitą personažą.

Šiame filme, kaip ir „Gyvenk ir leisk mirti" vėl pasirodė Luizanos šerifas J. W. Pepperis, šį kartą atostogaujantis Bankoke su žmona.

Scaramangos vaidmuo buvo skirtas Jackui Palance’ui, tačiau atiteko Chistopheriui Lee, Iano Flemingo pusbroliui. Flemingo įsitikinimu, Lee turėjo vaidinti Julių Ne pirmajame Bondo nuotykių filme „Daktaras Ne", tačiau rašytojas buvo užmaršus ir kai Lee apie tai užsiminė prodiuseriams Broccoli ir Saltzmanui, pastarieji jau buvo sutarę dėl šio vaidmens su Josephu Wisemanu.

Mary Goodnight suvaidino septintojo dešimtmečio sekso simbolis Britt Ekland. Originalioje Flemingo kūryboje Goodnight yra Bondo sekretorė ir minima daugelyje jo kūrinių. Pradžioje Ekland turėjo vaidinti Scaramangos draugę, tačiau režisierius persigalvojo.

Marc Lawrence, filme atliekantis epizodinį gangsterio vaidmenį, panašiu amplua pasirodęs ir filme „Deimantai amžiams".

Filmavimas
----------

„Vyras su auksiniu pistoletu" turėjo būti kuriamas 1969 metais, pasirodžius „Gyveni tik du kartus", o pagrindiniam vaidmeniui jau tada buvo numatytas Roger Moore, tačiau planus teko keisti dėl karo Kambodžoje, kurioje turėjo vykti filmavimas. Prodiuseriai pasirinko filmuoti „Jos Didenybės slaptojoje tarnyboje", o grįžti prie šios temos buvo nutarta tik pasirodžius „Gyvenk ir leisk mirti".

Tai paskutinysis bendras prodiuserių Alberto R. Broccoli ir Harry Saltzmano darbas. Pastarasis dėl finansinių sunkumų pardavė turimas 50 % „EON Productions" ir „Danjaq" akcijas kino studijai „United Artists". Vėliau sekę teisiniai sprendimai tarp Broccoli ir „United Artists" užtruko ir sekantis Bondo filmas pasirodė tik 1977 metais.

Filmas „Vyras su auksiniu pistoletu" buvo filmuojamas Honkonge, Makau, Bankoke, Tailande, *Phuket* provincijoje, bei „Pinewood Studios" studijoje Anglijoje.

Muzika
------

Titulinę dainą „The Man with the Golden Gun" parašė kompozitorius Johnas Barry ir tekstų autorius Donas Blackas, o atliko Škotijos dainininkė Lulu. Dainos fragmentą savo kūriniui „Mindfield" yra panaudoję The Prodigy (albumas „The Fat of the Land").

Tokio paties pavadinimo dainą buvo įrašęs ir JAV roko muzikantas Alice Cooper, tačiau prodiuseriai pasirinko Lulu kūrinį. Alice Cooper atliekama daina pateko į jo albumą „Muscle of Love".

Apdovanojimai
-------------

Vokietijos **Golden Screen** apdovanojimas už Geriausią filmą (1977 metais).

Šaltiniai
---------

1. ↑
2. ↑  „James Bond's Top 20". IGN. 2006-11-17. Nuoroda tikrinta 2007-12-21.
3. ↑  „Biography for Maud Adams". *IMDb*. Nuoroda tikrinta 2009-06-21.
4. ↑  „James Bond Mystery SOLVED: Maud Adams Found in 'A View To A Kill'". *CommanderBond.net*. Suarchyvuotas originalas 2009-02-02. Nuoroda tikrinta 2009-06-22. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
5. ↑  „Christopher Lee: The legendary actor on Scaramanga, Fleming and playing pure evil". *Empire*. 2009. Nuoroda tikrinta 2009-02-11.
6. ↑  „James Bond Mystery SOLVED: Maud Adams Found in 'A View To A Kill'". *CommanderBond.net*. Suarchyvuotas originalas 2009-02-02. Nuoroda tikrinta 2009-06-22. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Ž • A • RDžeimsas Bondas |
| --- |
|  |
| Filmai | 
*Daktaras Ne* • *Iš Rusijos su meile* • *Auksapirštis* • *Kamuolinis žaibas* • *Gyvenk du kartus* • *Jos Didenybės slaptojoje tarnyboje* • *Deimantai amžiams* • *Gyvenk ir leisk mirti* • *Žmogus su auksiniu pistoletu* • *Šnipas, kuris mane mylėjo* • *Munreikeris* • *Tik Tavo akims* • *Aštuonkojė* • *Žvilgsnis į žmogžudystę* • *Į dienos šviesą* • *Leidimas žudyti* • *Auksinė akis* • *Rytojus niekada nemiršta* • *Viso pasaulio negana* • *Pasveikink mirtį kitą dieną* • *Kazino „Royale"* • *Paguodos kvantas* • *007 Operacija „Skyfall"* • *Spectre* • *Mirtis palauks* |
|  |
| Neoficialūs filmai | 
*Casino Royale* • *Niekada nesakyk niekada* |
|  |
| Pagrindiniai aktoriai | 
Sean Connery • George Lazenby • Roger Moore • Timothy Dalton • Pierce Brosnan • Daniel Craig |

 |